**NAVODILA ZA DELO**

SREDA, 25. 3. 2020

SLOVENSKI JEZIK (1. ura): PISANJE MALIH IN VELIKIH PISANIH ČRK (ponovitev)

Cilji:

* glasove A, C, Č, E, R, V, I, U, M, N, O zapisujejo z malo in veliko pisano črko po dogovorjeni smeri, obliki in velikosti
* pri pisanju upoštevajo in utrjujejo smer pisanja, pravilno držo obeh rok, pravilno držo pisala

V zvezek najprej napišite z rdečo barvico naslov vaja. Nato vzemite v roke nalivno pero in napišite vse male in velike pisane črke, katere smo do sedaj spoznali. To so: A, C, Č, E, R, V, I, U, M, N in O. Če se ne spomnite kako jih zapisujemo, samo prelistaj po zvezku nazaj. Nato zapišite 5 besed, ki jih lahko sestavite iz teh črk.

ŠPORT (2. ura): KROŽNA VADBA

Cilji:

* razvijajo vzdržljivost, moč in koordinacijo.

V prilogi vam pošiljam vaje za krožno vadbo oziroma vadbo po postajah, katere lahko izvedete skupaj s starši.

MATEMATIKA (3. ura): PREVERIM SVOJE ZNANJE

Cilji:

* učenci seštevajo v množici naravnih števil do 100, vključno s številom 0, brez prehoda čez desetico
* uporabljajo računsko operacijo seštevanja pri reševanju matematičnih problemov
* izmerijo razdaljo in jo zapišejo z merskim številom in mersko enoto

V delovnem zvezku reši strani 72 in 73.

LIKOVNA UMETNOST (4. in 5. ura): IZDELEK ZA MAMICO

Ker je danes 25. marec – MATERINSKI DAN, bomo naredili izdelek za mamice. Pri tem vam lahko pomagajo starši. Posredujem vam internetno povezavo:

<https://www.youtube.com/watch?v=_ZGfCjnjgE4&feature=youtu.be&fbclid=IwAR31YHJo0IPi1mtQ0jgRFZc0t_E6N9pPWYPG9mjCFReGWCNiUKDT3pF5ENk>

Samo kliknite na povezavo in že se vam bo odprl videoposnetek, kjer boste z lahkoto sledili navodilom. Na sprednji listek zapišite ZA MATERINSKI DAN. Na notranji listek (srček) pa napišite RAD TE IMAM in vaše ime.